chinese crested dog
Store norske leksikon,Teknologi og industri,Landbruk,Husdyr,Hund,Hunderaser
Chinese crested dog er en hårløs hunderase. Den kalles også kinesisk nakenhund. Tross navnet er det tvilsomt om den stammer fra Kina. Crest (engelsk: 'kam') refererer seg til en hårtopp på hodet.
Beskrivelse Mankehøyde er 28–33 cm for hannhunder og 23–30 cm for tisper. Den har lett hvelvet skalle med forholdsvis lang snute og store, spisse, stående ører. Den har en pelskam på hodet fra stoppen som går over skallen og avtar nedover nakken. Dn har litt hårlag på hale og ben, ellers er den hårløs. Det finnes også en varietet, «powder puff» («pudderkvast»), som har underull og myk, lett pels over hele kroppen. Huden virker varm å ta på. Alle farger er tillatt. Halen bæres vannrett eller buet over ryggen. Les mer i Store norske leksikon hund hunderase hundens historie